詩題 : 陽春煙霞

下平聲 二 蕭韻

＊以下人名是以收到詩的時間來排列（一）作者：王水（大陸）一陣風和萬倦消，拾來顏色綠枝條。不知寒盡催人舞，正是春回起岸潮。
小徑溪前聽柳浪，幾叢花下踏青謠。煙紗欲蓋前途事，借用三層弄笛簫。
（二）作者：香港人（香港）許是瑤池夢，迷離漫泬寥。藏山含曉月，擁柳曳春腰。
鸝囀明知近，心牽卻在迢。臨淵風欲舞，未就已魂銷。
（三）作者：蝶 依
九衢日暖鷺鷗邀，萬象回春逸興饒。旖旎新紅迷蝶舞，芳菲嫩綠伴鶯嬌。
凝眸喜擁櫻千朵，憶友難禁柳萬條。但有煙霞供嘯傲，賦詩拾翠趁今朝。
（四）作者：落 梅（大陸）煙霞錦繡共花嬌，名利繁華與夢遙。昔日江湖狂放客，清茶濁酒話漁樵。
（五）作者：陳蘆馨
柳色青青著意描，蜂飛蝶舞各逍遙。百花放豔春當好，萬象更新興倍饒。
還我河山消塊壘，引他弦管入瓊瑤。心聲恰與鶯聲合，一醉煙霞百慮消。
（六）作者：春柳飄飄 （大陸）
都城放夜瑟和簫，錯落烘爐露浥遙。執手瑩霜相語後，明霞暖日共舟飄。
煙波眷戀巫雲守，玉樹依幽皓月昭。怕誤佳期將恨寫，銀箋染綠畫樓邀。
（七）作者：汨羅江
大塊翻新象，鶯聲燕語嬌。煙凝鯤海水，春漾淡江橋。
把盞幽情趣，聯詩雅興饒。憑欄貪好景，短髮任風飄。
（八）作者：天外高飛（大陸）霧鎖雄關道，難將曙色消。暖風梳綠絮，矯燕剪紅綃。
欲借千山雨，來掀四海潮。諸君同唱和，幸勿負今朝。
（九）作者：風聽荷語（大陸）登高千點綠，雲過幾重嶠。燕語無從寄，心情兀自飄。
煙迷歧路柳，風動小蠻腰。霞染半懷夢，聽琴紫竹橋。
（十）作者：蘇心弦
陽春三月景猶饒，鳥語花香互比嬌。白練千尋飛似帛，紅霞萬里湧如潮。
氤氳淑氣迎風暢，爛熳晴光帶雨調。極目摛詩無好句，殷期大雅賜推敲。
（十一）作者：老鶴（大陸）柳明沙暖蝶衣嬌，雲淡風香人面韶。白霧飄紗籠碧岫，紫霞飛鶩亂青瑤。
溪嵐絮影滄浪客，桃蕊仙姿寂寞橋。駐步聽鶯花解語，潛心煉句夢題蕉。
（十二）作者：處州竹鳴（大陸）1風吹嫩柳掩長橋，日暖蓮峰寒意消。村外陌阡鋪錦繡，園中桃李吐瓊瑤。
寄情山水漁樵伴，眷戀詩書琴瑟調。超脫纖塵志高遠，泛舟縱弄浙江潮。
（十三）作者：a970124a（大陸）(一)
陽元初喚醒，春雨綠新苗。煙霧山村靜，霞光水上嬌。
(二)青帝回凡萬物嬌，和風熏得懶人腰。水禽驚破平湖水，層起漣漪拍岸橋。
斜徑溪前看柳眼，黃花地裏唱童謠。煙紗迷失遠方路，獨自登高弄笛簫。
（十四）作者：yusha（大陸）春風一路向長橋，鸚鵡洲頭聽笛簫。百里氤氳三泖起，一湖瀲灩九峰搖。
紅情綠意瓜鄉美，浪闊天高驛路遙。鳳翥龍翔吳越地，誰人又動浙江潮？
（十五）作者：璐 西
煙花披大地，杏柳欲攀橋。鶯囀情深處，蜂飛意淺撩。
纖雲空織夢，暖日復還朝。若問春心事，回眸咫尺遙。
（十六）作者：鐘 寧陽回寶島好逍遙，春暖花開雪亦消。烟鎖叢林山水麗，霞光染景景猶嬌。
（十七）作者：無道子(大陸)
三月陽春景色饒，俗人雅士賽喧囂。老河唇角開新綠，嫩柳腰身倚小橋。
昨個孤家怨歲苦，今來兀自享華韶。年年皆有拋頭日，初見蒼靈惹魄銷。
（十八）作者：陳冠甫(一)
六橋煙柳弄春條，雨後西湖不寂寥。堤上遊人蜂蝶鬧，只緣今日是花朝。
(二)大地文章天假我，陽春煙景且相招。五經諸子何淵博，弱水三千取一瓢。
（十九）作者：瀟湘野鶴(一)
南枝初放乳梅標，蝶影繽紛映碧瑤。杏雨敲窗驚綺夢，斜陽照眼泛春潮。
遠山含笑煙霞燦，近水凌波景色饒。桃李芳園爭艷麗，飛觴醉月賞花嬌。
(二)雁影輕雲染碧霄，綺霞輝燦彩虹飄。陽春煙景風光媚，暖樹鶯啼悅耳嬌。
（二十）作者：任 翅(一)
大地春回炙九霄，長空萬里色偏饒。輕輕霧露迷松徑，淡淡煙霞浴柳條。
草木青蔥生態活，鳥蟲啾唧語音撩。融融洩洩情相繫，一統河山路不遙。
(二)陽春三月景矜驕，天寶物華堪素描！近水潺湲歌雅調，遠山青翠展豐標。
霞光秀色田園滿，煙霧浮雲林木招。大地溫和行化育，人間爭霸最無聊。
（二十一）作者：姚2

植

(一)
陽春草樹接雲霄，碧落煙霞蕩畫橋。暖氣晴暉低度鳥，寒光麗色暗通潮。
紅林杏塢情何逸，綠柳楊堤態更嬌。萬疊銀濤台海艷，幽連曲徑馬蹄遙。
(二)春城吐暖壓花梢，鳥語陽和畫意饒。霽景沙融非草率，晴光樹秀本桃天。
煙霞麗影疑夢寐，雪月情暉共推敲。世界詩人拈雅韻，中韓日友卓風標。
（二十二）作者：李能學(一)
綠樹青山日欲搖，澄波澹澹帶春潮。曉天疏雨落花濺，殘月淡雲修竹蕭。
西陌青蕪漫翠堤，東園蕉萃覆平橋。暖風吹醒江南岸，萬里柳煙干雲霄。
(二)柳碧滎滎煙莽莽，綠涯澄泛瀲天遙。蒹葭影裏和興逸，菡萏香中弄纖腰。
彩蝶蹁躚舒粉膩，黃蜂喧嚷過東橋。珠簾盪漾妍餘韻，越女低吟矜醉嬌。
（二十三）作者：謝 泓
天墀小雨冷連宵，澤潤生機萬物昭。瘴霧朦朧朱日出，煙霞燦爛彩雲飄。
田莊農稼耕耘種，河谷漁撈荷擔挑。驚蟄風雷舒大地，陽春麗景在今朝。
（二十四）作者：劉力青
春風吹綠滿林梢，巒密迎陽彩鳳飄。霞幕松岡光遠射，煙迷竹嶺簾抽苗。
民行育樂傳新境，主向心靈業正燒。請看潮流往何處，綿輸溫暖馬途遙。
（二十五）作者：葛佑民
陽明毓秀百花朝，艷冠群芳絕世嬌。春色無邊唯我賞，風華有序任君描。
扶桑日出通天亮，瀚海霞飛接地燒。璀璨煙嵐揚大雅，瀛洲拾夢樂歸僑。
（二十六）作者：王 鼎
台澎風雨苦連朝，久待春回解寂寥。未必山櫻情似火，西湖楊柳舞蠻腰。
（二十七）作者： 山中隱士（大陸）燕歸昵語柳垂髫，丹露和風漫九霄。桃蕊杏花招蝶舞，梅亭蘭棹借雲調。
殘冰融作朦朧雨，冷霧吹成寂寞潮。淺綠漸深鳶漸老，幾番詩酒付笙簫。
（二十八）作者：田牧（大陸）長河曙月顥天瓢，別浦雲山東海潮。煙樹無邊風下綠，陽春有足雨前嬌。
幾人解得蟠桃畫，萬里能為大野苗？空歎流華勺還漏，貪看江柳醉搖搖。
（二十九）作者：momo（香港）靉靆雲姿妙，晶瑩露態嬌。春分三月曉，穀雨四時潮。
乍暖風衣逗，餘寒霧履招。琉璃添作色，物我倆逍遙。
（三十）作者：許欽南(一)
曳杖東風裏，溪山景物饒。陽明櫻似錦，淡水海生潮。
撲蝶尋花塢，聽鶯傍柳橋。芳原都踏遍，逸興自高超。
(二)3韶光三月柳千條，春滿陽明景物饒。曲徑風輕鶯語滑，芳園雨過燕聲嬌。
優遊泉石襟懷爽，放曠烟霞鬱悶消。大塊文章隨處是，溪山勝狀細心描。
（三十一）作者：過河兵（大陸）
陽春煙景喜相招，百萬霞仙降碧霄。偷解雲帆離月殿，揭開霧雨架虹橋。
夭桃灼灼紅裳舞，嫩柳翩翩綠襞搖。寶馬香車連十裏，龍泉山下趕花潮。
（三十二）作者：東 川（大陸）何來大手筆，潑彩竟如澆。天際紫霞映，身旁碧樹嬌。
桃花源十裏，玉米酒三瓢。陶令或能覓？停車欲問樵。
註：西安市六村堡鄉有萬畝桃園。陽春三月，桃花爛漫，夕陽映照之下，籠罩在一片煙霞之中。作
詩以記之。
（三十三）作者：安 化
訪勝晴方好，春來草木嬌。桃腮眉浪蝶，栁線舞纖腰。
韻律泉流暢，煙霞彩色描。欣欣榮一遍，賞景樂逍遙。
（三十四）作者：江 海（大陸）塞北春來晚，寒宵蝶夢嬌。霧迷桃葉渡，雪擁武陵橋。
山捲銀蛇壯，原馳臘象饒。煙霞沉谷底，待曉御風飄。
（三十五）作者：雲山客（大陸）時近清明節，花隨風雨飄。行山防滑路，涉水羨平橋。
杜宇啼梨腳，黃鸝唱柳腰。何當觀海日，煙鎖大韓橋。

以下因非詩體，故未送日、韓兩國，但印出來供大家一賞（一）作者：縹緲煙痕（大陸）《鷓鴣天 陽春煙霞》
一嶺煙霞帶雨潮，陽光滋潤競妖嬈。虯枝誠孕彤雲志，翹蕊笑纏紫氣豪。
攜浪漫，領風騷。馨香籠住攬雲雕。翎毛抖擻春消息，便帶東風上九霄。
（二）作者：張伯利（大陸）《鷓鴣天 陽春煙霞》
冬暖煙霞雨潤潮，廋枝爛漫孕桃夭。東風一陣陽春曲，滿目呈祥紫氣飄。
張錦綺，繪雲霄。晨暉落照也妖嬈。唐詩宋韻遙相詠，鴻雁傳書翠柳搖。
（三）作者：張楚淵（大陸）《浪淘沙 • 陽春煙霞》
三月雪絨撩，滿街風簫。輕寒粉雨帶春旄，飛絮楊花裙褶滿，回眸千嬌。
年少正風潮，無限瓊瑤。閒愁莫向麗春銷，湯浴水波情未了，①催馬輕軺。
注：①西安臨潼華清池溫泉及美麗的愛情故事馳名天下。溫泉唐又謂之湯，有海棠湯、蓮花湯、星辰湯、尚食場、太子湯等。
（四）作者：錢家驤（大陸）《鷓鴣天 陽春煙霞》
輕煙薄霧漫春郊，幾縷霞光透碧霄。依岸隨風飄細柳，隔河映日豔夭桃。
情切切，語悄悄。江山烘襯更妖嬈。淩波紫燕如相伴，扶杖悠然過小橋。
（五）作者：桃紅玉影（大陸）《鷓鴣天 陽春煙霞》
誰遣霞光上柳梢，幾枝芳信竟妖嬈。絲絲弱柳垂青眼，縷縷輕煙潤紅桃。
依倩影，弄風騷，跟隨紫蝶過溪橋。春風才綠半池水，芳草纏人已漸高。

4（六）作者：一木山人（大陸）《沁園春 陽春煙霞。果鄉即景》
隨心紅雨，著意青山，分外妖嬈。正煙花十裏，廣開紅杏；霞光萬丈，遍綻夭桃。盤蕊蜂飛，繞枝蝶鬧，雲錦天章不用描。新酥雨，更丹青一幅，心動旌搖。
川原如此多嬌，引盡日傾城赴遠郊。或柴門小院，崔郎頻顧；武陵溪畔，陶令來瞧。攜友邀朋，放歌縱酒，溶入春深頌舜堯。興濃處，扯煙霞一縷，將韻重敲。

5